รัฐบาลไทย-ข่าวทำเนียบรัฐบาล-U2T for BCG เริ่มแล้ววันนี้ 1 ก.ค. ส่งบัณฑิตจบใหม่-ประชาชน 68,350 คนลงไปทำงานร่วมกับชุมชน 7,435 ตำบลทั่วประเทศ
วันอังคารที่ 2 สิงหาคม 2565
U2T for BCG เริ่มแล้ววันนี้  1 ก.ค. ส่งบัณฑิตจบใหม่-ประชาชน 68,350 คนลงไปทํางานร่วมกับชุมชน 7,435 ตําบลทั่วประเทศ
U2T for BCG เริ่มแล้ววันนี้  1 ก.ค. ส่งบัณฑิตจบใหม่-ประชาชน 68,350 คนลงไปทํางานร่วมกับชุมชน 7,435 ตําบลทั่วประเทศ
U2T for BCGเริ่มแล้ววันนี้ 1 ก.ค. ส่งบัณฑิตจบใหม่-ประชาชน 68,350 คนลงไปทํางานร่วมกับชุมชน7,435ตําบลทั่วประเทศ“เอนก” เปิดโครงการ ชู BCG ยกระดับเศรษฐกิจฐานรากพร้อมพาผู้นําเอเปคชมโครงการ ลั่น 3 เดือนสร้างคนเก่ง-ดี-มีความสามารถ ขณะที่ ปลัด อว.ชี้ 3 เดือน U2T for BCG ตั้งเป้าตําบลละ 2 โครงการ ต้องขายได้จริง มีคนอยากจะซื้อจริง พร้อมสร้างเครือข่ายการทํางานร่วมกันขนาดใหญ่ที่ครอบคลุมไปทั้งประเทศ
เมื่อวันที่1ก.ค.กระทรวงการอุดมศึกษา วิทยาศาสตร์ วิจัยและนวัตกรรม(อว) เปิดตัวโครงการมหาวิทยาลัยสู่ตําบลU2T for BCGผ่านระบบออนไลน์โดยมี ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธาน พร้อมกับ ศ.ดร.นพ.สิริฤกษ์ ทรงศิวิไล ปลัด อว. ดร.ดนุช ตันเทอดทิตย์ ผช.รมว.อว. พร้อมด้วยอธิการบดีและผู้บริหารของ อว. และมีผู้เข้าร่วมโครงการ U2T for BCG จํานวน 68,350 คนเข้าร่วม ซึ่งมีทั้งบัณฑิตจบใหม่และประชาชนที่จะลงไปทํางานกับชุมชนเพื่อยกระดับเศรษฐกิจฐานรากเป็นรายตําบลใน7,435ตําบล ครอบคลุม77จังหวัดทั่วประเทศ
ศ.(พิเศษ) ดร.เอนก กล่าวว่า โครงการมหาวิทยาลัยสู่ตําบลU2T for BCGเป็นสิ่งที่ทุกคนรอคอย หลังจากโครงการมหาวิทยาลัยสู่ตําบล สร้างรากแก้วให้ประเทศ หรือU2Tเพิ่งเสร็จสิ้นไปเมื่อช่วงต้นปีที่ผ่านมา ต้องขอขอบคุณ พล.อ.ประยุทธ์ จันทร์โอชา นายกรัฐมนตรีและรัฐบาล ที่ผลักดันงบกลางมาให้ อว.ได้ดําเนินโครงการนี้ในระยะเวลา3เดือน ตั้งแต่ ก.ค.- ก.ย.2565 โดยU2T for BCGเป็นการสานต่อโครงการU2Tแต่จะแตกต่างตรงที่โฟกัสและชูในเรื่องของBCGเป็นหลัก ซึ่งเป็นโมเดลเศรษฐกิจใหม่ของไทยที่สามารถนําไปยกระดับเศรษฐกิจฐานราก เพิ่มศักยภาพและขีดความสามารถในการแข่งขันของภาคการผลิตและบริการด้านBCGในพื้นที่ได้ และยังเป็นวาระสําคัญของประเทศไทยที่จะเชื่อมโยงไปถึงการประชุมเอเปคที่ประเทศไทยจะเป็นเจ้าภาพในเดือน พ.ย. นี้
“หมู่บ้านไหนตําบลใดมีอะไรที่น่าสนใจ อว.ก็จะเสนอรัฐบาลให้พาแขกต่างประเทศมาเยี่ยมชม ที่สําคัญU2T for BCGจะทําให้ตลอด3เดือนของโครงการ เป็นช่วงเวลาที่จะทําให้ผู้เข้าร่วมโครงการทุกคนเป็นคนที่นอกจากจะเก่งและดีแล้ว ยังเป็นคนที่สามารถ หลุดจากการเป็นแค่นักศึกษาให้ก้าวไปสู่การเป็นผู้ใหญ่ที่พร้อมทั้งการศึกษา สติปัญญา ประสบการณ์ เป็นคนโชคดีที่ได้มีโอกาสเรียนรู้กับประชาชน” รมว.อว.กล่าว
ขณะที่ ศ.ดร.นพ.สิริฤกษ์ กล่าวว่าระบบเศรษฐกิจแบบBCGจะเป็นฐานที่ทําให้ระบบเศรษฐกิจของประเทศไทยฟื้นตัวขึ้นจากโควิด-19 แล้วเติบโตอย่างยั่งยืน โดยU2T for BCGจะขยายครอบคลุมไปถึง 7,435 ตําบล ก็คือทุกตําบล ทุกแขวง ในทุกจังหวัดของประเทศไทย รวมทั้งกรุงเทพมหานครด้วย โดย อว.จะมุ่งนํากําลังของมหาวิทยาลัยทุกแห่งและสถาบันวิจัยไปทํางานร่วมกับพื้นที่ ทําให้เกิดผลงาน เกิดชิ้นงานหรือเกิดสินค้าที่สามารถขายได้จริง มีคนอยากจะซื้อจริง และถ้าเป็นการบริการก็เป็นการบริการที่สามารถเอามาใช้งานได้จริง มีคนที่อยากจะรับบริการจริงๆ โดยเราตั้งเป้าว่าแต่ละตําบลจะมีสินค้าหรือชิ้นงานอย่างน้อยก็ตําบลละ 2 ชิ้น รวมแล้วประมาณ 15,000 ชิ้น ส่งผลให้มูลค่าต่างๆ จะขยายตัวเพิ่มขึ้นอย่างน้อย 10% ที่สําคัญ คนที่ร่วมโครงการ 68,350 คน จะได้ทํางานร่วมกับประชาคมของ อว. ซึ่งมีทั้งมหาวิทยาลัย สถาบันวิจัย ตลอดจนทํางานร่วมกับทางอําเภอและจังหวัด ซึ่งรวมแล้วหลายแสนคน ทําให้เกิดเครือข่ายการทํางานร่วมกันขนาดใหญ่ที่ครอบคลุมไปทั้งประเทศ
ปลัด อว. กล่าวเพิ่มเติมว่า โครงการU2T for BCG เป็นการสร้างปรากฏการณ์ที่ยิ่งใหญ่ที่สุดอีกครั้งของ อว. ในการเตรียมความพร้อมและพัฒนาทักษะให้กับประชาชนเพื่อรองรับการฟื้นตัวของประเทศหลังสถานการณ์โควิด โดยใช้โมเดลเศรษฐกิจBCGในการขับเคลื่อน ควบคู่ไปกับการจัดทําThailand Community Data (TCD)หรือข้อมูลชุมชนขนาดใหญ่ที่มีความสมบูรณ์ครบถ้วนในทุกพื้นที่อีกด้วย